पाएं अपने शहर की ताज़ा ख़बरें और फ्री ई-पेपरडाउनलोड करें
धन्नातलाई क्षेत्र स्थित कबाडी के गोदाम में आग लगने से अज्ञात कारणों से आग लगने के बाद टायर सहित अन्य सामान जलकर खाक हो गए। फायर ब्रिगेड प्रभारी शैतान सिंह मीणा ने बताया कि दिनेश प्रजापत नाम के व्यक्ति ने सोमवार देर रात करीब 2 बजे अग्निशमन केंद्र पर धन्नातलाई में मुन्नाभाई की गली के एक गोदाम में भयानक आग लगने की सूचना दी थी। इसपर मौके पर पहुंचकर आगे बुझाने की कार्रवाही की गई। लेकिन आग ने विकराल रुप ले लिया। इसपर मौके पर दो दमकल गाड़ियां भेजी गई। करीब एक घंटे को मशक्कत के बाद आग पर काबू पा लिया गया। स्थानीय लोगों ने बताया कि आग बुझने तक गोदाम में रखे टायर समेत करीब एक लाख का सामान जलकर खाक हो गया। वही देर रात लगी इस आग की रिपोर्ट या सूचना कोतवाली पुलिस में किसी ने नहीं की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn